༄༅། །ཟབ་ལམ་སྦྱོར་བ་ཡན་ལག་དྲུག་གི་བླ་མ་བརྒྱུད་པ་ལ་
གསོལ་བ་འདེབས་པ་བྱིན་རླབས་གྱི་
ཆར་འབེབས་ཞེས་བྱ་བ་
བཞུགས་སོ། །
ཀུན་དགའ་ལེགས་གྲུབ་ཀྱིས་མཛད།
༄༅། །ཤྲཱི་མན་གུ་རུ་ཀཱ་ལ་ཙཀྲ་པ་ཏ་ཡ་ན་མཿ ཟབ་ལམ་རྡོ་རྗེའི་རྣལ་འབྱོར་གྱི་བླ་
མ་བརྒྱུད་པ་ལ་གསོལ་བ་འདེབས་པ་བྱིན་རླབས་ཀྱི་ཆར་འབེབས་ཞེས་བྱ་བ། བླ་མ་དམ་པ་
རྣམས་ལ་ཕྱག་འཚལ་ལོ། རྒྱལ་བ་ཀུན་གྱི་ངོ་བོ་ཉིད། །ཡོན་ཏན་མ་ལུས་འབྱུང་བའི་གཞི། །
དཔལ་ལྡན་རྩ་བའི་བླ་མ་ལ། །རྟག་ཏུ་ཕྱག་འཚལ་གསོལ་བ་འདེབས། །དང་པོའི་སངས་རྒྱས་
རྡོ་རྗེ་འཆང༌། །དུས་ཀྱི་འཁོར་ལོ་ཤཱཀྱའི་ཏོག །གཞི་འབྲས་སྐུ་གཞིའི་ཚོགས་རྣམས་ལ། །རྟག་
ཏུ་ཕྱག་འཚལ་གསོལ་བ་འདེབས། །མགོན་པོ་མཆོག་གི་ཞབས་བརྟེན་ནས། །རྒྱུད་ཆེན་ཞུ་
ཆེན་འགྲེལ་མཛད་པ། །གསང་བའི་བདག་པོ་ཟླ་བཟང་ལ། །རྟག་ཏུ་ཕྱག་འཚལ་གསོལ་བ་
འདེབས། །དེའི་རིགས་ལས་བྱུང་བ་ཡི། །སའི་སྙིང་པོ་ལྷ་དབང་ཞབས། །གཤིན་རྗེ་མཐར་
བྱེད་གཟི་བརྗིད་ཅན། །སྒྲིབ་ཀུན་རྣམ་སེལ་ཟླ་བས་སྦྱིན། །ཤེས་རབ་མཐར་བྱེད་ལྷའི་དབང་
ཕྱུག །པདྨ་མཐར་བྱེད་སྣ་ཚོགས་གཟུགས། །མཁའ་སྙིང་ཟླ་བའི་དབང་ལྡན་ཏེ། །ཐམས་ཅད་
མཚུངས་པར་ལོ་བརྒྱ་རུ། །ནོར་བུ་ཆེན་པོ་སེང་ཁྲི་ལ། །དཔལ་ལྡན་རྩ་བའི་རྒྱུད་ཆེན་སྟོན། །
མཐའ་ ཡས་ ཡོན་ ཏན་ ལྡན་རྣམས་ལ། །རྟག་ཏུ་ཕྱག་འཚལ་གསོལ་བ་འདེབས། །དེ་དག་
-38-

ཀུན་དགའ་ལེགས་གྲུབ་གསུང་བསྟོད་པ་ཁག་བཞུགས།
རིགས་ལ་འཇམ་དཔལ་དབྱངས། །རིགས་ཀུན་རྡོ་རྗེར་གཅིག་མཛད་ཅིང་། །རྒྱུད་རྒྱལ་བསྡུས་
མཛད་གྲགས་པ་ལ། །རྟག་ཏུ་ཕྱག་འཚལ་གསོལ་བ་འདེབས། །དེ་སྲས་ཐུགས་རྗེའི་བདག་
ཉིད་ཅན། །འཇིག་རྟེན་དབང་ཕྱུག་པད་དཀར་འཛིན། །རྒྱུད་དོན་རྒྱ་ཆེར་འགྲེལ་མཛད་ལ། །
རྟག་ཏུ་ཕྱག་འཚལ་གསོལ་བ་འདེབས། །རིགས་ལྡན་རིགས་ལས་བྱུང་བ་ཡི། །གཤིན་རྗེ་གཤེད
སོགས་ཁྲོ་རྒྱལ་བཅུ། །དེ་བར་ས་ཡི་སྙིང་པོ་སོགས། །བཅུ་གསུམ་རིམ་པར༌བྱུང༌བ༌གང༌། །
བཟང་པོ་རྣམ་རྒྱལ་གཤེས་གཉེན་བཟང༌། །ཕྱག་དམར་ཁྱབ་འཇུག་སྦས་པ་དང༌། །ཉི་མ་
གྲགས་ལྡན་ཤིན་ཏུ་བཟང༌། །རྒྱ་མཚོ་རྣམ་རྒྱལ་རྒྱལ་ཀའི་ཞབས། །ཉི་མ་དང་ནི་སྣ་ཚོགས་
གཟུགས། །ཟླ་འོད་མཐའ་ཡས་ས་སྐྱོང་དང༌། །དཔལ་སྐྱོང་སེངྒེ་རྣམ་མནོན་དཔལ། །སྟོབས་
པོ་ཆེ་དང་མ་འགགས་པ། །མི་ཡི་སེངྒེ་དབང་ཕྱུག་ཆེ། །མཐའ་ཡས་མཐའ་ཡས་དྲག་པོ་སྟེ། །
ཀླ་ཀློའི་རིགས་ལ་འཇིགས་སྟེར་ཞིང༌། །དམ་པ་རྣམས་ལ་ཞི་བའི་གཟུགས། །སྤྱན་དང་མངོན་
ཤེས་སོགས་ལྡན་པ། །དབང་ཕྱུག་དམ་པའི་ཡོན་ཏན་རྫོགས། །སེམས་དཔའ་ཆེན་པོ་རྣམས་
ལ་ནི། །རྟག་ཏུ་ཕྱག་འཚལ་གསོལ་བ་འདེབས། །དེ་སྲས་ཚངས་པ་ལྷ་དབང་ནི། །རྒྱབ་དང་
མདུན་དུ་ཆོས་སྟོན་ཅིང༌། །འཇམ་དབྱངས་འཇིག་རྟེན་མགོན་པོ་ལ། །རྟག་ཏུ་ཕྱག་འཚལ་
གསོལ་བ་འདེབས། །དེ་ནས་དུམ་བུར་སྐྱོང་བྱེད་པའི། །འོད་བསྲུངས་ལ་སོགས་མི་བདག་
བརྒྱད། །འགྲོ་ལ་ཆོས་ལམ་སྟོན་མཛད་ལ། །རྟག་ཏུ་ཕྱག་འཚལ་གསོལ་བ་འདེབས། །དེ་ལྟར་
མི་དབང་འཁོར་ལོ་ཅན། །ཕྱེད་ཅན་དུམ་བུ་སྐྱོང་རྣམས་ལ། །གུས་པའི་ཡིད་ཀྱིས་ཐལ་སྦྱར་
ནས། ། །རྟག་ ཏུ་ ཕྱག་ འཚལ་ གསོལ་བ་འདེབས། །རིགས་ལྡན་ཉིད་ཀྱིས་རྗེས་བཟུང་སྟེ། །
མཁས་དང་གྲུབ་པའི་ས་བརྙེས་པ། །གྲུབ་ཆེན་དུས་ཞབས་ཆེན་པོ་ལ། །རྟག་ཏུ་ཕྱག་འཚལ་
གསོལ་བ་འདེབས། །གྲུབ་བརྙེས་རྩོད་པའི་ཚོགས་ལས་རྒྱལ། །པཎ་ཆེན་རྣམས་ཀྱི་མགོན་
གྱུར་པ། །གྲུབ་ཆེན་དུས་ཞབས་གཉིས་པ་ལ། །རྟག་ཏུ་ཕྱག་འཚལ་གསོལ་བ་འདེབས། །
-39-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
མཁྱེན་བརྩེ་ནུས་ལྡན་ཕྲིན་ལས་ཀྱིས། །གངས་ཅན་བསྟན་པའི་རྩ་ལག་མཆོག །པཎ་ཆེན་ཟླ་
བ་མགོན་པོ་ལ། །རྟག་ཏུ་ཕྱག་འཚལ་གསོལ་བ་འདེབས། །གུས་པས་བླ་མ་ཉེར་བསྟེན་ཅིང༌།།
བརྩོན་པས་ཏིང་འཛིན་མཆོག་བརྙེས་པ། །རྗེ་བཙུན་ལྷ་རྗེ་སྒོམ་པ་ལ། །རྟག་ཏུ་ཕྱག་འཚལ་
གསོལ་བ་འདེབས། །དབང་རྒྱུད་མན་ངག་ཡིད་བཞིན་ནོར། །སྐལ་བཟང་འགྲོ་ལ་སྩོལ་མཛད་
པ། །བླ་མ་སྒྲོ་སྟོན་གནམ་རྩེགས་ལ། །རྟག་ཏུ་ཕྱག་འཚལ་གསོལ་བ་འདེབས། །ཡོན་ཏན་རྒྱ་
མཚོས་ཐུགས་ རྒྱུད་གཏམས། །ཟབ་མོའི་ལམ་གྱི་དངོས་གྲུབ་བརྙེས། །གྲུབ་ཆེན་ཡུ་མོའི་
ཞབས་པད་ལ། །རྟག་ཏུ་ཕྱག་འཚལ་གསོལ་བ་འདེབས། །བཤད་སྒྲུབ་མཛད་པ་རྒྱ་ཆེ་ཞིང་། །
ཕྲིན་ལས་བཟང་པོ་རྒྱུན་མི་ཆད། །སྲས་མཆོག་དྷརྨེ་ཤྭ་ར་ལ། །རྟག་ཏུ་ཕྱག་འཚལ་གསོལ་བ་
འདེབས། །མཁྱེན་རབ་མཆོག་གི་སྣང་བ་རྒྱས། །ཐུགས་རྗེས་ལམ་བཟང་སྟོན་པར་མཛད། །
མཁས་པ་ནམ་མཁའ་འོད་ཟེར་ལ། །རྟག་ཏུ་ཕྱག་འཚལ་གསོལ་བ་འདེབས། །ལྷག་པའི་ལྷ་
ཡིས་རྗེས་སུ་བཟུང༌། །སྤྱན་དང་མངོན་ཤེས་ཐོགས་མེད་ལྡན། །གྲུབ་ཐོབ་སེ་མོ་ཆེ་བ་ལ། །
རྟག་ཏུ་ཕྱག་འཚལ་གསོལ་བ་འདེབས། །འཇམ་དཔལ་དབྱངས་ཀྱི་ལུང་བསྟན་ཐོབ། །སྒྲུབ་
པས་གཞན་གྱི་དོན་མཛད་པ། །ཆོས་རྗེ་འཇམ་དབྱངས་གསར་མ་ལ། །རྟག་ཏུ་ཕྱག་འཚལ་
གསོལ་བ་འདེབས། །འགྲན་ཟླ་མེད་པའི་སྤྲུལ་པའི་སྐུ། །ལུང་རྟོགས་ཡོན་ཏན་དཔག་ཡས་
མངའ། །ཀུན་མཁྱེན་ཆོས་སྐུ་འོད་ཟེར་ལ། །རྟག་ཏུ་ཕྱག་འཚལ་གསོལ་བ་འདེབས། །རྒྱལ་བ་
ཀུན་གྱི་ཕྲིན་ལས་པ། །བསྟན་པའི་དཔལ་གྱུར་འགྲོ་བའི་མགོན། །དཔལ་ལྡན་ཨ་ཝ་དྷུ་ཏི་ལ།།
རྟག་ ཏུ་ ཕྱག་ འཚལ་ གསོལ་ བ་ འདེབས། །བྱང་ཆུབ་སེམས་ཀྱིས་ཐུགས་རྒྱུད་འབྱོངས། །
གདུལ་དཀའི་སྐྱེ་བོ་འདུལ་བར་མཛད། །བྱང་སེམས་རྒྱལ་བ་ཡེ་ཤེས་ལ། །རྟག་ཏུ་ཕྱག་འཚལ་
གསོལ་བ་འདེབས། །མཁས་བཙུན་བཟང་པོའི་གོ་འཕངས་བརྙེས། །མཐའ་ཡས་ཕྲིན་ལས་
མཆོག་གིས་གཏམས། །ཆོས་རྗེ་ཡོན་ཏན་རྒྱ་མཚོ་ལ། །རྟག་ཏུ་ཕྱག་འཚལ་གསོལ་བ་འདེབས།།
-40-

ཀུན་དགའ་ལེགས་གྲུབ་གསུང་བསྟོད་པ་ཁག་བཞུགས།
ཤེས་བྱ་ཀུན་ལ་འཇིགས་མེད་ཐོབ། །ཉམས་དང་རྟོགས་པའི་བདག་ཉིད་ཅན། །ཀུན་མཁྱེན་
དུས་གསུམ་མཁྱེན་པ་ལ། །རྟག་ཏུ་ཕྱག་འཚལ་གསོལ་བ་འདེབས། །སྡོམ་གསུམ་བརྟུལ་
ཤུགས་བཟང་པོ་ཅན། །དམིགས་མེད་ཐུགས་རྗེས་འགྲོ་ཀུན་སྐྱོང༌། །རྒྱལ་སྲས་རཏྣའི་མཚན་
ཅན་ལ། །རྟག་ཏུ་ཕྱག་འཚལ་གསོལ་བ་འདེབས། །སྐུ་གསུང་ཐུགས་ཀྱི་བྱིན་རླབས་ཀྱིས། །
སྐན་ལྡན་འགྲོ་ལ་ཡེ་ཤེས་འབེབས། །ཆོས་རྗེ་ཤཱཀྱ་གཞོན་ནུ་ལ། །རྟག་ཏུ་ཕྱག་འཚལ་གསོལ་
བ་འདེབས། །མདོ་རྒྱུད་ཀུན་ལ་མཁྱེན་པ་རྒྱས། །ཉེས་པའི་སྐྱོན་བྲལ་བཟང་པོའི་ཐུགས། །
འཇམ་དབྱངས་གཞོན་ནུ་རྡོ་རྗེ་ལ། །རྟག་ཏུ་ཕྱག་འཚལ་གསོལ་བ་འདེབས། །དཀྱིལ་འཁོར་
ཀུན་གཙོ་རིགས་ཀྱི་བདག །དངོས་གྲུབ་མ་ ལུས་སྩོལ་བའི་དཔལ། །འདྲེན་མཆོག་ཤཱཀྱའི་
མཚན་ཅན་ལ། །རྟག་ཏུ་ཕྱག་འཚལ་གསོལ་བ་འདེབས། །
༈ ཡང་ཀུན་མཁྱེན་ཆེན་པོའི་རྗེས་སུ། ཕྱི་ནང་གཞན་གསུམ་ནང་དོན་གཟིགས། །
འཆད་རྩོད་རྩོམ་པས་འགྲན་ཟླ་མེད། །མཁས་གྲུབ་ཕྱོགས་ལས་རྣམ་རྒྱལ་ལ། །རྟག་ཏུ་ཕྱག་
འཚལ་གསོལ་བ་འདེབས། །བླ་མ་མཆོག་གིས་ལུང་བསྟན་ལྟར། །རྩེ་གཅིག་བསྒྲུབས་པས་
དངོས་གྲུབ་བརྙེས། །ཡོངས་འཛིན་ཉ་དབོན་ཀུན་དགའ་ལ། །རྟག་ཏུ་ཕྱག་འཚལ་གསོལ་བ་
འདེབས། །ཟབ་ཅིང་རྒྱ་ཚེའི་དམ་ཆོས་ཀྱི། །སྣོད་ལྡན་གདུལ་བྱའི་རེ་བ་བསྐོང༌། །ཆོས་རྗེ་ཀུན
དགའ་བློ་གྲོས་ལ། །རྟག་ཏུ་ཕྱག་འཚལ་གསོལ་བ་འདེབས། །ལུང་གི་ཡོན་ཏན་བགྲང་ཡས་
ཤིང་། །རྟོགས་པའི་ཡོན་ཏན་དཔལ་འབར་བ། །འཇམ་དབྱངས་དཀོན་མཆོག་བཟང་པོ་ལ། །
རྟག་ཏུ་ཕྱག་འཚལ་གསོལ་བ་འདེབས། །མཁྱེན་པ་མཆོག་གི་ཕ་རོལ་སོན། །བྱམས་དང་ཐུགས་
རྗེའི་གཏེར་མངའ་བ། །ལོ་ཆེན་ཐམས་ཅད་མཁྱེན་པ་ལ། །རྟག་ཏུ་ཕྱག་འཚལ་གསོལ་བ་
འདེབས། །དབང་རྒྱུད་མན་ངག་ཆོས་ཆར་གྱིས། །བློ་ལྡན་གདུལ་བྱའི་རེ་བ་བསྐོང༌། །བསྟན་
འཛིན་དགེ་བའི་བཤེས་གཉེན་ལ། །རྟག་ཏུ་ཕྱག་འཚལ་གསོལ་བ་འདེབས། །ཞེས་སོ། །
-41-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
༈ ཡང་མཚན་ཙམ་གྱི་སྒོ་ནས་གསོལ་བ་འདེབས་ན། སྐུ་གསུམ་བདག་ཉིད་སྟོན་པ་
བཅོམ་ལྡན་འདས། །ཟླ་བཟང་ལ་སོགས་ཆོས་རྒྱལ་རིགས་ལྡན་དང༌། །དུས་ཞབས་རྣམ་
གཉིས་ཁ་ཆེ་ཟླ་བ་མགོན། །ལྷ་རྗེ་སྒོམ་པ་རྣམས་ལ་གསོལ་བ་འདེབས། །སྒྲོ་སྟོན་གནམ་
རྩེགས་གྲུབ་ཆེན་ཡུ་མོ་དང༌། །དྷརྨེ་ཤྭ་ར་ནམ་མཁའ་འོད་ཟེར་ཞབས། །སེ་མོ་ཆེ་བ་འཇམ་
གསར་ཆོས་སྐུ་འོད། །ཀུན་སྤངས་ཆེན་པོ་རྣམས་ལ་གསོལ་བ་འདེབས། །རྒྱལ་བ་ཡེ་ཤེས་
ཡོན་ཏན་རྒྱ་མཚོའི་དཔལ། །ཀུན་མཁྱེན་ཆོས་རྗེ་རྒྱལ་བ་རིན་ཚུལ་བ། །ཤཱཀྱ་གཞོན་ནུ་རྗེ་
བཙུན་ཀུ་མ་ར། །ཤཱཀྱའི་མཚན་ཅན་རྣམས་ལ་གསོལ་བ་འདེབས། །
༈ ཡང་ན་ཡོན་ཏན་རྒྱ་མཚོའི་རྗེས་སུ། ཀུན་མཁྱེན་ཆོས་རྗེ་ཕྱོགས་རྒྱལ་ཉ་དབོན་པ།།
ཀུན་དགའ་བློ་གྲོས་འཇམ་དབྱངས་དཀོན་མཆོག་བཟང༌། །ལོ་ཆེན་བླ་མ་རྣམས་ལ་གསོལ་བ་
འདེབས། །ཞེས་སོ། །
༈ ཉེ་རྒྱུད་ཀྱི་གསོལ་འདེབས་བྱེད་ན། ཟག་མེད་བདེ་ཆེན་རྒྱལ་བ་རྡོ་རྗེ་འཆང༌། །
གྲུབ་ པ་ མཆོག་ བརྙེས་ དཔལ་ ལྡན་ཤྭ་བ་རི། །མཁྱེན་བརྩེ་ནུས་པར་ལྡན༌པའི༌བི་བྷུ་ཏ། །
གསོལ་བ་འདེབས་སོ་བདག་རྒྱུད་བྱིན་གྱིས་རློབས། །རྟོགས་པའི་བདག་ཉིད་དཔྱལ་སྟོན་ཨ་
མོ་གྷ། །རླུང་སེམས་དབང་གྱུར་དམར་སྟོན་གཡང་འབར་ཞབས། །མངོན་ཤེས་རྫུ་འཕྲུལ་ལྡན་
པའི་སེང་གེ་འབུམ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །མཁས་དང་གྲུབ་
པའི་བདག་ཉིད་ཀུན་སྤངས་རྗེ། །བྱང་སེམས་ཆེན་པོ་རྒྱལ་བ་ཡེ་ཤེས་དཔལ། །མཁས་བཙུན་
བཟང་གསུམ་འཛོམས་པའི་ཡོན་ཏན་མཚན། །གསོལ་བ་འདེབས་སོ་བདག་རྒྱུད་བྱིན་གྱིས་
རློབས། །སྤྲུལ་པའི་སྐྱེས་མཆོག་ཀུན་མཁྱེན་ཇོ་ནང་པ། །མཚུངས་མེད་དམ་པ་ རྒྱལ་ སྲས་
རཏྣའི་མཚན། །ཉམས་རྟོགས་དཔལ་གྱིས་བརྗིད་པའི་ཤཱཀ་གཞོན་པ། །གསོལ་བ་འདེབས་སོ་
བདག་རྒྱུད་བྱིན་གྱིས་རློབས། །འཇམ་པའི་དབྱངས་ཀྱི་རྣམ་འཕྲུལ་ཀུ་མ་ར། །རྒྱལ་བ་ཀུན་གྱི་
-42-

ཀུན་དགའ་ལེགས་གྲུབ་གསུང་བསྟོད་པ་ཁག་བཞུགས།
ངོ་བོ་ཤཱཀྱའི་མཚན། །ཟབ་ལམ་སྟོན་མཛད་རྩ་བའི་བླ་མ་ལ། །གསོལ་བ་འདེབས་སོ་བདག་
རྒྱུད་བྱིན་གྱིས་རློབས། །
༈ ཡང་ན་ཇོ་ནང་ པའི་རྗེས་སུ། ཆོས་ཀྱི་རྒྱལ་པོ་ཕྱོགས་ལས་རྣམ་པར་རྒྱལ། །
མཁས་པའི་དབང་པོ་ཉ་དབོན་ཀུན་དགའ་དཔལ། །གསོལ་བ་འདེབས་སོ་བདག་རྒྱུད་བྱིན་
གྱིས་རློབས། །ཡོངས་འཛིན་དམ་པ་ཀུན་དགའ་བློ་གྲོས་ཞབས། །ལུང་རྟོགས་མཆོག་བརྙེས་
འཇམ་དབྱངས་དཀོན་མཆོག་བཟང་། །ཆོས་ཀྱི་རྒྱལ་པོ་ལོ་ཆེན་རིན་པོ་ཆེ། །གསོལ་བ་འདེབས་
སོ་བདག་རྒྱུད་བྱིན་གྱིས་རློབས། །ཞེས་སོ། །
༈ ཡང་ཉེ་བརྒྱུད་ལུགས་གཅིག་ལ། ཚོགས་གཉིས་མཐར་ཕྱིན་རྒྱལ་བ་རྡོ་རྗེ་འཆང༌།།
ལུང་བསྟན༌དངོས་གྲུབ་བརྙེས་པའི་དཔེ་སྡེ་མཚོ། །སྐལ་ལྡན་མཁས་པའི་དབང་པོ་དཔལ་
འཛིན་ཞབས། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །པཎ་ཆེན་ཆོས་ཀྱི་རྒྱལ་
པོ་འོད་བྱེད་ལྷ། །ཐམས་ཅད་མཁྱེན་པ་ཆོས་འབྱུང་ཞི་བ་དཔལ། །གྲུབ་ཐོབ་ཆེན་པོ་ཉི་མ་
དཔལ་ཡེ་ཤེས། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །ལུང་རྟོགས་ཆོས་ཀྱི་
གཏེར་མཛོད་རིན་ཆེན་མཚོ། །ཐུགས་རྗེའི་བདག་ཉིད་རྗེ་བཙུན་བི་བྷུ་ཏི། །ཏིང་འཛིན་མཆོག་
བརྙེས་རྒྱལ་བ་ཀོ་བྲག་པ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས། །མཚུངས་
མེད་དམ་པ་ གོ་ ལུང་ གཞོན་ནུ་དཔལ། །སྡོམ་བརྩོན་མཆོག་གྱུར་ཐར་ལོ་ཉི་མའི་མཚན། །
ཐམས་ཅད་མཁྱེན་པ་བུ་སྟོན་རིན་པོ་ཆེ། །གསོལ་བ་འདེབས་སོ་བདག་རྒྱུད་བྱིན་གྱིས་རློབས།།
ཆོས་ཀྱི་མངའ་བདག་ནམ་མཁའ་མཆོག་གྲུབ་དཔལ། །མཁས་པའི་དབང་པོ་དཔལ་ལྡན་ཙནྡྲ་
ཤྲཱི། །འཁྲུལ་ཞིག་ཆེན་པོ་ཚུལ་ཁྲིམས་རྒྱལ་མཚན་ཞབས། །གསོལ་བ་འདེབས་སོ་བདག་ར